FORMAI PRITARTA

2014-2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2019 m. rugpjūčio 13 d. protokolu Nr. 3 (46)

**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2020 m. d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos ekonomikos ir inovacijų ministerija |
| **Veiksmų programos prioriteto numeris ir pavadinimas:** | 2014–2020 m. Europos Sąjungos fondų investicijų veiksmų programos  13 prioritetas „Ekonomikos atsigavimas ir atsparumo didinimas COVID-19 krizės metu“ |
| **Veiksmų programos konkretaus uždavinio numeris ir pavadinimas:** | 13.1.2 konkretus uždavinys „Skatinti skaitmeninimą ir inovacijas, siekiant įveikti COVID-19 pandemijos sukeltas pasekmes ekonomikai“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | NR. 13.1.2-LVPA-T-860 „E-VERSLO MODELIS COVID-19“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 60 mln. Eur |
| **Pagal priemonę remiamos veiklos:** | E-verslo modelių diegimas, persiorientuojant į procesų ir produktų (gaminamų gaminių ir (ar) teikiamų paslaugų) skaitmeninimą, labai mažų, mažų ir vidutinių įmonių (toliau – MVĮ) produktų elektroninę prekybą ir pristatymą:   * nuotolinių darbo vietų sprendimų diegimas; * e-pardavimo sandorių sudarymo sprendimų diegimas. |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas nereikalingas, nes:**  veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);  bus vykdomos projektų veiklos, susijusios su teminiu tikslu, pagal reglamento (ES) Nr. 1303/2013 9 straipsnio pirmosios pastraipos 1 punktą;  apribojimai veiklų vykdymo teritorijai netaikomi.  *(Pažymėjus paskutinį,* ***būtina pateikti*** *trumpą paaiškinimą, kodėl apribojimai veiklų vykdymo teritorijai netaikomi.)* |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  Projektų konkursas  Tęstinė projektų atranka  Finansinė priemonė  *(Pažymimas vienas iš projektų atrankos būdų (finansavimo forma finansinių priemonių atveju))* |

|  |  |
| --- | --- |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas** |
| **Projektų atrankos kriterijaus numeris ir pavadinimas:** | 1. Projektas atitinka [Lietuvos verslumo veiksmų 2014–2020 metų plano, patvirtinto Lietuvos Respublikos ūkio ministro 2014 m. lapkričio 26 d. įsakymu Nr. 4-850 „Dėl Lietuvos verslumo veiksmų 2014–2020 metų plano patvirtinimo“](https://e-seimas.lrs.lt/portal/legalAct/lt/TAD/311ec59075b811e4b615a833d6e7da3d/asr), 2 priedo „Lietuvos verslumo veiksmų 2014–2020 metų plano tikslo ir uždavinių įgyvendinimo veiksmai“ 2 uždavinio „Sukurti verslo pradžiai ir plėtrai palankią aplinką“ 2.8 veiksmą „Skatinti MVĮ įsidiegti naujausius IRT sprendimus, skirtus verslo procesams (klientų aptarnavimui, tiekimo grandinės valdymui, įmonės išteklių valdymui ir pan.) optimizuoti, ir taip sudaryti palankias sąlygas augti jų darbo našumui“. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas prisideda prie Lietuvos verslumo veiksmų plano, patvirtinto Lietuvos Respublikos ūkio ministro 2014 m. lapkričio 26 d. įsakymu Nr. 4-850 „Dėl Lietuvos verslumo veiksmų 2014–2020 metų plano patvirtinimo“, 2 priedo „Lietuvos verslumo veiksmų 2014–2020 metų plano tikslo ir uždavinių įgyvendinimo veiksmai“2 uždavinio „Sukurti verslo pradžiai ir plėtrai palankią aplinką“ 2.8 veiksmo „Skatinti MVĮ įsidiegti naujausius IRT sprendimus, skirtus verslo procesams (klientų aptarnavimui, tiekimo grandinės valdymui, įmonės išteklių valdymui ir pan.) optimizuoti, ir taip sudaryti palankias sąlygas augti jų darbo našumui, įgyvendinimo“. |
| **Projektų atrankos kriterijaus pasirinkimo pagrindimas:** | Nustatytas kriterijus padės išrinkti projektus, kurie geriausiai prisidės prie 2014–2020 m. Europos Sąjungos fondų investicijų veiksmų programos (toliau – Veiksmų programa) 13 prioriteto „Ekonomikos atsigavimas ir atsparumo didinimas COVID-19 krizės metu“ 13.1.2 konkretaus uždavinio „Skatinti skaitmeninimą ir inovacijas, siekiant įveikti COVID-19 pandemijos sukeltas pasekmes ekonomikai“ tikslų pasiekimo ir priemone remiamos veiklos įgyvendinimo. |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas** |
| **Projektų atrankos kriterijaus numeris ir pavadinimas:** | 2. Pareiškėjas yra MVĮ, veikianti ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 50 000 Eur. |
| **Projektų atrankos kriterijaus vertinimo aspektai ir paaiškinimai:** | Vertinama, ar pareiškėjas yra MVĮ, kuri turi pakankamai patirties, t. y. veikia ne trumpiau kaip vienerius metus, ir kuri yra finansiškai pajėgi, t. y. kurios vidutinės metinės pajamos iš pačios pagamintos produkcijos pagal pateiktus pastarųjų 3 finansinių metų arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) patvirtintos finansinės atskaitomybės dokumentus yra ne mažesnės kaip 50 000 Eur.  Veikianti įmonė – Juridinių asmenų registre įregistruota įmonė, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai, Valstybinio socialinio draudimo fondo valdybos skyriams ir metinės finansinės atskaitomybės dokumentus Juridinių asmenų registrui.  Įmonės pajamos tikrinamos pagal finansinės atskaitomybės dokumentus.  Šis projektų atrankos kriterijus taikomas tik paraiškos vertinimo metu, nes MVĮ, gavusios paramą ir sėkmingai veiklą išplėtusios, statusas gali pasikeisti, t. y. ji gali tapti pvz., iš mažos vidutine įmone. |
| **Projektų atrankos kriterijaus pasirinkimo pagrindimas:** | Nustatytas kriterijus padės įvertinti, ar pareiškėjas turi pakankamai patirties įgyvendinti projektą. Remiantis 2014–2020 m. finansavimo laikotarpio patirtimi, MVĮ, kurioms buvo keliamas reikalavimas turėti tam tikrą dydį pajamų, sėkmingiau įgyvendino iš Europos Sąjungos fondų lėšų bendrai finansuojamus projektus.  Šiuo kriterijumi siekiama užtikrinti pareiškėjo finansinį pajėgumą ir gebėjimą pačiam prisidėti prie projekto įgyvendinimo, taip pat siekiama užtikrinti, kad pareiškėjas nebus ką tik įsteigta įmonė.  **Produktas (produkcija)** –pareiškėjo gaminami gaminiai ir (arba) teikiamos paslaugos. |
| **SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas** |
| **Projektų atrankos kriterijaus numeris ir pavadinimas:** | 3. Pareiškėjo pajamų pokytis yra ne mažesnis negu 20 procentų arba prašomo finansavimo suma. |
| **Projektų atrankos kriterijaus vertinimo aspektai ir paaiškinimai:** | Vertinama, ar pareiškėjo pajamų pokytis, apskaičiuojamas kaip skirtumas tarp pajamų per 1 metus po projekto finansavimo pabaigos ir pajamų paraiškos pateikimo metais (2020 m.), yra ne mažesnis negu 20 procentų arba ne mažesnis negu prašomo finansavimo suma. |
| **Projektų atrankos kriterijaus pasirinkimo pagrindimas:** | Dėl Lietuvos teritorijoje galiojusio karantino režimo dėl COVID-19 viruso ir veiklos apribojimų dėl vis dar galiojančios Vyriausybės paskelbtos valstybės lygio ekstremalios situacijos, didelė dalis rinkos dalyvių pajuto COVID-19 viruso sukeltos ekonominės krizės padarinius, ypatingai MVĮ vis sunkiau tapo vykdyti įmonės veiklą įprastu būdu. Nustojus veikti tradiciniams verslo modeliams, apimantiems tiekimą, vidinius procesus, pardavimus, aptarnavimą, trūkinėjant vertės kūrimo grandinėms, stojant/vėluojant atsiskaitymams už parduotas prekes ir suteiktas paslaugas, būtina paskatinti MVĮ pertvarkyti savo verslo modelius, pereinant prie e-verslo modelių, t. y. įmonės vykdomą veiklą perorientuoti į procesų, produktų, skaitmeninimą, elektroninę prekybą ir pristatymą.  Šis kriterijus padės užtikrinti, kad ES investicijų fondų lėšos, nukreiptos į MVĮ įprastos veiklos transformaciją ir e-verslo modelių įsidiegimą, bus panaudotos tikslingai ir efektyviai, nes bus remiami tik tie projektai, kuriuos įgyvendinus išaugs MVĮ pajamos, kas padės išvengti visiškai nereikšmingo pajamų augimo įsipareigojimo. |

Viceministrė Jekaterina Rojaka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(ministerijos atsakingo asmens pareigų pavadinimas) (parašas) (vardas ir pavardė)